Aussenalster

Außenalster (norsk: «ytre Alster») er en av to kunstige innsjøer innenfor bygrensene til Hamburg i Tyskland, og som er dannet av elven Alster. Den andre innsjøen kalles Binnenalster. Außenalster har et areal på 1,6 km².

«Ytre» refererer her til de gamle bymurene i Hamburg. Außenalster var delen av innsjøen som var på «utsiden» av bymurene. I dag eksisterer ikke lenger bymurene, og i stedet går to bil- og togbruer, Lombardbrücke og Kennedybrücke, over elva. 

Außenalster brukes av innbyggerne i Hamburg for rekreasjon, som for eksempel seiling og roing. Nesten hele bredden av Außenalster er offentlig. Bredden varierer fra smale stiper med grønn mark til store offentlige parker (for eksempel Alstervorland). Det er svært populært å jogge rundt innsjøen (ca 7 km).

Eksterne lenker 
 Bilder fra den ytre Alster

Hamburgs geografi
Innsjøer i Tyskland
Elbens vassdragsområde

de:Alster#Außenalster